EGSKEIDING – WAT IS MYNE EN WAT IS SYNE? | Jansens Egskeiding Forum
You are here: Home / EGSKEIDING – WAT IS MYNE EN WAT IS SYNE?
ANONIEM: Ek en my man is al 24 jaar getroud. Ons het ‘n dogter van 23 jaar oud. My man het besluit ons moet nou skei. Ons besit ‘n kleinhoewe wat ek help opbou het, sonder enige betaling. Ons is binne gemeenskap van goed getroud en nou moet ek self-sien-kom-klaar. Ek wil nie meer op die hoewe bly nie, ek wou nog nooit, maar het dit vir my man gedoen. Op wat mag ek aanspraak maak? Hy het drie polisse op sy naam, bly dit syne? Mag ek hom vra vir onderhoud vir my en ons dogter?
Huwelike Binne Gemeenskap van Goedere, beteken dat u en u man ‘n gemeenskaplike boedel het. U is geregtig op 50% van alle bates in die gemeenskaplike boedel. Indien u nie op die Kleinhoewe wil bly nie en dit verkoop en u en u man besluit om dit op die mark te sit, sal u ook geregtig wees op 50% van die opbrengs van die verkope. Indien man enige polisse he, is u uiteraard ook geregtig wees op 50% van die waarde van so ‘n polis.
Wat onderhoud aan u betref sal die hof na al die unieke faktore van u omstandighede kyk ten einde te bepaal of u geregtig sal wees vir onderhoud. Die faktore wat die hof in u geval in ag sal neem is as volg:
Die duur van die huwelik;
Die redes vir die verbrokkeling van die huwelik;
Of daar ‘n vooruitsig is dat u selfonderhoudend kan word in die toekoms;
U lewenstandaard voor die huwelik; en
Hoe hierdie lewenstandaard sal verander na die afloop van die egskeiding.
As ons na die faktore kyk soos gelys in u navraag, te wete die feit dat u 24 jaar getroud is, u ouderdom en die feit dat u gedurende die huwelik nie werklik ‘n inkomste gegenereer het nie, kan u ‘n sterk argument uitmaak vir onderhoud aan uself. Wat onderhoud aan u dogter betref bepaal die Onderhoudswet dat ‘n kind geregtig is op onderhoud totdat hy / sy meerderjarig is. U dogter is reeds 23 jaar oud, sy is meerderjarig. Indien sy nog studeer kan sy wel onderhoud eis, maar sy sal dit self moet doen aangesien sy meerderjarig is. U sal dit nie namens haar kan doen nie.
Posted in Egskeiding, Onderhoud, Voor egskeiding Tagged children, divorce lawyer, divorce order, Egskeiding, egskeiding advies, EGSKEIDINGLITIGASIE, Egskeidingsbevel, Egskeidingsprokreur, hof, huwelik, Jacques Jansen, Kind, kinders, Onderhoud, Onderhoudshof, onderhoudswet, self onderhoud eis, skei, tussentydse onderhoud, werkloos
Anonymous March 19, 2014 at 5:41 pm | Permalink
Ek is tans besig met n baie lelike egskeiding. Ek is al 4 jaar getroud, waartydens ek emosioneel en seksueel mishandel is. Ons het n seuntjie van 3 jaar en hy weier om die kind vir my te gee. In die omstandighede het ek uitgetrek uit sy huis en hy besluit nou wanaeer ek my kind mag sien. Hy is baie aggresief en ek is nie meer daar om skeidregter te speel teen hom en my seun nie. Hy gebruik steroids en is baie aggresief en kry black outs. Ons is binne gemeenskap van goedere getroud en volgens hom stap ek uit die huwelik met niks ek geen regte op geen pensioen fonds. Hy het my bankkaart gevat waar my salaris die afgelope 4 jaar inbetaal is en nou sit ek met geen geld of voertuig nie, want hy kan nie voorsien nie. Hy teister my seksueel en alles wat hy vir my moet doen moet met seksdade vergelyk word. Ek het al die smse en emails waar hy my dreig met my seun asook dat ek moet weet dat hy die egskeiding gaan uittrek vir jare. Hy het ook problem met ponografie asook tiener meisies. My seun se babbysitter was ook oor Desember geteister en fotos van haaar en ‘n vriendin na al sy vriende gestuur.
Marius Victor October 24, 2014 at 10:00 am | Permalink
My voorstel hier is drievoudig:
1. Bring hierdie omstandighede onder die aandag van die Kinderhof en bewerk ‘n verandering in die toesig en kontakreëlings betreffende u seun. Die Klerk van die Kinderhof kan u help hiermee.
2. Bring ‘n aansoek vir tussentydse onderhoud. Sodoende kan hy die saak gerus vir jare uittrek, u sal steeds onderhoud kry. U sal ‘n prokureur hiervoor moet aanstel, aangesien die prosesstukke soms ingewikkeld kan raak.
3. Gaan polisie toe en verkry ‘n gesisnsgewels- of teisteringsinterdik teen hom. Niemand gaan glo dat jy werklik ernstig is oor u en u kind se welstand as u nie iets doen nie, so gaan meld sy optrede aan.